На основу члана 10. став 2. тачкa 1) и члана 38. став 3. Закона о планском систему Републике Србије („Службени гласник РС“, бр. 30/18), члана 32. став 1. тачка 6) Закона о локалној самоуправи („Сл. гласник РС'', бр. 129/07, 83/14 - др. закон, 101/16 – др. закон, 47/18 и 111/21 - др. закон) и члана 40. став 1. тачка 7. Статута града Лознице („Службени лист града Лознице“, број 1/19 – пречишћен текст), Скупштина града Лознице, на седници одржаној дана 29. јуна 2026. године, донела је


О Д Л У К У 
О ПРИСТУПАЊУ ИЗРАДИ СТРАТЕГИЈЕ РАЗВОЈА У ОБЛАСТИ  КУЛТУРЕ 
ЗА ПЕРИОД 2027-2031. ГОДИНЕ 


Члан 1. 

Покреће се поступак израде Стратегије развоја у области културе за период 2027-2031. године на територији града Лознице (у даљем тексту: Стратегија). 

Члан 2.

Циљ Стратегије је стварање услова за одржив, уравнотежен и континуиран развој културе, кроз очување и унапређење културног наслеђа, подстицање савременог културног стваралаштва, могућност изградње и обнове објеката културе, повећање доступности културних садржаја свим грађанима, истицање културних потреба и интереса града Лознице, као и унапређење међународне културне сарадње и афирмације културног идентитета. 
Члан 3. 

О реализацији ове одлуке стараће се Радна група за израду Стратегије коју образује Градско веће града Лознице.

Члан 4.

Рок за израду Стратегије је 6 (шест) месеци од дана ступања на снагу ове одлуке. 

Члан 5.

Ова одлука ступа на снагу осмог дана од дана објављивања у "Службеном листу града Лознице".

